Diari Oficial de la Generalitat Valenciana


Sumari del DOGV 6942, del 14-01-2013 (2013/107)

RESOLUCIÓ de 12 de novembre de 2012, de la Direcció General de Transports i Logística, per la qual es renuncia a l'atorgament de la concessió demanial per a l'explotació de zona varada en el Port de Xàbia.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6942

Data del DOGV
:   14-01-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/107


Data del document
:   12-11-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

RESOLUCIÓ de 12 de novembre de 2012, de la Direcció General de Transports i Logística, per la qual es renuncia a l'atorgament de la concessió demanial per a l'explotació de zona varada en el Port de Xàbia. [2013/107]  
Vist l'expedient 20C10037, relatiu a l'atorgament de la concessió demanial per a l'explotació de zona varada en el Port de Xàbia, a l'efecte es va convocar un procediment obert publicat en el Diari Oficial de la Comunitat Valenciana número 6293, de data 21 de juliol de 2010.  
  
De conformitat amb allò que disposa l'article 139 de la Llei 30/2007, de 30 d'octubre, de Contractes del Sector Públic, i fent ús de les atribucions conferides pel Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
  
Primer  
Renunciar a l'atorgament de la concessió demanial convocada per a la l'atorgament de concessió demanial per a l'explotació de zona varada en el port de Xàbia, per raons d'interés públic, i en conseqüència deixar sense efecte totes les actuacions dutes a terme fins a la data en l'expedient 20C10037 i ordenar-ne l'arxiu, donant per finalitzat el procediment d'adjudicació corresponent.  
  
Segon  
Ordenar la devolució de les garanties constituïdes pels licitadors que van participar en la licitació.  
  
Contra esta resolució que esgota la via administrativa, pot interposar-se amb caràcter potestatiu, recurs de reposició davant del mateix òrgan que va dictar la resolució, en el termini d'un mes, comptat des de l'endemà de la seua notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
No obstant el que disposa el paràgraf anterior, esta resolució podrà ser impugnada directament davant la Sala Contenciosa Administrativa del Tribunal Superior de Justícia de la Comunitat Valenciana, per mitjà de la interposició del corresponent recurs contenciós administratiu en el termini de dos mesos, comptat des de l'endemà de la notificació d'esta, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de la utilització de qualsevol altre recurs que es considere oportú.  
  
València, 12 de novembre de 2012.- El director general de Transports i Logística: Carlos J. Eleno Carretero.